छोटे भाई का शादीशुदा महिला से अफेयर था, महिला के परिवार ने बड़े भाई को सजा दी
Andhra Pradesh Software Engineer Death Case. Follow Chitoor News, Crime Reports and Updates On Dainik Bhaskar (दैनिक भास्कर)
आंध्र प्रदेश के चित्तूर में एक शख्स को कुछ लोगों ने कार के अंदर जिंदा जला दिया। मृतक के छोटे भाई का एक शादीशुदा महिला से अफेयर था, जिसकी सजा उसके बड़े भाई को दी गई। महिला के परिवार वाले उसके भाई के बारे में बात करने के लिए उसे कार में बैठाकर दूर ले गए और उसे आग लगा दी। इसके पहले उन्होंने उसके साथ मारपीट भी की। पुलिस ने इस मामले में केस दर्ज कर लिया है।
यहां पढ़िए क्या था पूरा मामला...
मीडिया रिपोर्ट्स के मुताबिक, मृतक का नाम नागराजू है। वह और उसका छोटे भाई पुरुषोत्तम कोणासीमा जिले में रामचंद्रपुरम के रहने वाले थे। यहीं की एक महिला रिपुनजया से पुरुषोत्तम का अफेयर शुरू हो गया।
महिला के परिवार वालों को इस अफेयर के बारे में पता चला तो उन्होंने मामला सुलझाने के लिए नागराजू को बुलाया। वे लोग नागराजू को अपनी कार में बैठाकर किसी अनजान जगह जा रहे थे। इसी दौरान उन लोगों ने नागराजू के साथ मारपीट की और उसके हाथ-पैर बांध दिए।
इसके बाद महिला के परिवार वालों ने कार पर पेट्रोल छिड़ककर आग लगा दी। रिपोर्ट्स के मुताबिक, उन लोगों ने कार को खाई में गिराने की कोशिश भी की, लेकिन कार के पहिए के आगे बड़ा पत्थर आ जाने से कार खाई में नहीं गिरी।
एक आरोपी पर मुकदमा दर्ज, कोई गिरफ्तारी नहीं
नागराजू को कार में जलता हुआ देखकर वहां से गुजरने वाले लोगों ने पुलिस को सूचना दी। इन लोगों ने नागराजू को बचाने की भी कोशिश की, लेकिन उसकी मौत हो गई। पुलिस ने ऑटोप्सी के बाद मृतक की बॉडी उसके परिवार को सौंप दी। पुलिस ने बताया कि इस मामले में केस दर्ज कर लिया गया है और एक अपराधी पर मुकदमा कर दिया गया है। पुलिस अन्य आरोपियों की तलाश कर रही है।
ये खबरें भी पढ़ें...
केरल में एक ट्रेन पैसेंजर ने दूसरे को आग लगाई: महिला-बच्चे समेत 3 की मौत, पटरी पर मिले श
केरल के कोझिकोड में रविवार को ट्रेन में चढ़ने को लेकर दो यात्रियों के बीच कहासुनी हो गई। एक यात्री ने दूसरे यात्री पर पेट्रोल डालकर आग लगा दी। इस घटना में तीन लोगों की मौत हो गई, जबकि 9 लोग घायल हो गए। पुलिस ने बताया कि मृतकों में एक महिला, बच्चा और पुरुष शामिल हैं, जिनके शव देर रात इलाथुर रेलवे स्टेशन की पटरी से बरामद किए गए। पूरी खबर यहां पढ़ें...
बुलंदशहर में मकान में ब्लास्ट, 6 की मौत:शवों के चीथड़े दूर-दूर तक गिरे; घर के मालिक ने कहा- कास्टिक और तेजाब से बनाते थे सर्फ
बुलंदशहर में एक मकान में ब्लास्ट हो गया। हादसे में एक महिला समेत 6 लोगों की मौत हो गई है। हादसा शुक्रवार दोपहर करीब 12 बजे हुआ है। ​​​बताया जा रहा है कि मकान खेतों के बीच में बना था। इसमें केमिकल बनाया जा रहा था। धमाके की वजह सिलेंडर फटना बताया जा रहा है। भारी फोर्स के साथ मौके पर फायर ब्रिगेड की गाड़ियां मौजूद थीं। घटना नगर कोतवाली क्षेत्र के नया गांव में हुई है।
हैदराबाद में दोस्त का मर्डर किया, दिल निकाल लिया, उंगलियां भी काटीं
हैदराबाद में 22 साल के युवक ने अपने दोस्त की गला दबाकर हत्या कर दी, क्योंकि दोस्त युवक की प्रेमिका को मैसेज और कॉल करता था। हत्या के बाद युवक ने उसका दिल और प्राइवेट पार्ट निकाल दिया। गर्दन और उंगलियां भी काट दी। फिर शुक्रवार को पुलिस स्टेशन जाकर खुद को सरेंडर कर दिया। पढ़ें पूरी खबर...